Spencer Tracy
Spencer Bonaventure Tracy (Milwaukee, 5. april 1900. – Beverly Hills, 10. juni 1967.), američki filmski glumac. Jedan je od velikana holivudske "tvornice snova". Sin je trgovca kamionima irskog porijekla. Polazio je isusovačku srednju školu i namjeravao postati svećenik. Ipak, 1917. napušta školu i do kraja Prvog svjetskog rata služi u mornarici. Godine 1922. upisuje Akademiju dramskih umjetnosti u New Yorku. Zvijezda postaje ulogama žrtve mase u "Zakonu linča" i svećenika u "San Franciscu" 1936. Dvije godine za redom dobio je Oscara: 1937. za ulogu u filmu "Kapetan hrabrost", a 1938. za "Grad dječaka". Premda oženjen, 1942. započeo je privatnu i profesionalnu vezu s Katherine Hepburn, a zajedno su snimili 9 filmova. Od njegovih kasnijih filmova posebno se ističu "Sedmi križ", "Prohujalo s vihorom", "Starac i more", te film "Pogodi ko dolazi na večeru" snimljen 1967.